MPEG-1

MPEG-1 ialah satu piawaian awal untuk pemampatan video dan audio yang "kehilangan" (iaitu, beberapa data tersingkir untuk mengurangkan saiz fail). MPEG-1 direka untuk memampatkan video digital mentah bermutu VHS dan audio CD ke 1.5 Mbit/s (nisbah mampatan masing-masing 26:1 dan 6:1) tanpa kehilangan mutu yang ketara, maka membolehkan teknologi VCD, TV kabel/satelit digital dan penyiaran audio digital (DAB). 

Kini, MPEG-1 menjadi format audio/video data kehilangan yang paling laris keserasiannya di dunia, dan digunakan dalam sebilanngan besar produk dan teknologi. Bahagian piawaian MPEG-1 yang paling terkenal mungkin sekali merupakan format audio MP3 yang diperkenalkannya.

Sungguhpun lama usianya, MPEG-1 tidak semestinya lapuk atau jauh lebih rendah berbanding teknologi terkini. Menurut Leonardo Chiariglione (pengasas bersama MPEG): "Sangkaan bahawa teknologi pemampatan sentiasa meningkat adalah dongeng."

Piawaian MPEG-1 diterbit sebagai ISO/IEC-11172.

Aplikasi   
Kebanyakan perisian komputer mainan video yang popular merangkumi penyahkodan MPEG-1, di samping mana-mana format lain yang disokong.
Video dan audio Lapisan I/II MPEG-1 boleh dilaksanakan tanpa bayaran yuran lesen.    Due to its age, many of the patents on the technology have expired.
Kelarisan audio MP3 telah mencetuskan kewujudan berbagai-bagai perisian yang boleh memainkan Audio MPEG-1 (ketiga-tiga lapisan).  
"Hampir kesemua peranti audio digital" boleh memainkan Audio MPEG-1. Berjuta-juta peranti sedemikian sudah dijual setakat ini.
Sebelum berkembangnya MPEG-2, kebanyakan perkhidmatan TV kabel/satelit digital hanya menggunakan MPEG-1.   
Kelarisan MPEG-2 di kalangan penyiar bererti MPEG-1 boleh dimainkan kebanyakan kotak atas set kabel dan satelit digital, serta pemain-pemain cakera dan pita digital, kerana adanya keserasian ke belakang.
MPEG-1 ialah format video dan audio eksklusif yang digunakan dalam VCD, format video digital pengguna yang terulung, danmasih merupakan format yang amat laris di seluruh dunia.
Piawaian Super Video CD yang berasaskan VCD, menggunakan Audio MPEG-1 sahaja, beserta Video MPEG-2.
Format DVD-Video mengutamakan format video MPEG-2, namun sokongan MPEG-1 jelas ditakrifan dalam piawaian.
Piawaian DVD Video asalnya memerlukan audio MPEG-1 Lapisan II auntuk negara-negara PAL, tetapi diubah untuk membolehkan cakera AC-3/Dolby Digital sahaja. Audio MPEG-1 Layer II masih dibernarkan untuk DVD, namun tambahan lebih baru pada format ini, seperti MPEG Multichannel, jarang disokong.  
Kebanyakan pemain DVD juga menyokong main balik VCD dan MP3 CD yang menggunakan MPEG-1.
Piawaian antarabangsa Penyiaran Video Digital (DVB) mengutamakan penggunaan audio MPEG-1 Lapisan II, dan video MPEG-2.
Piawaian antarabangsa Penyiaran Audio Digital (DAB) hanya menggunakan audio MPEG-1 Lapisan II kerana mutu MP2 yang sangat tinggi, keperluan prestasi dekoder yang sederhana, dan ketahanan ralat.

Rujukan

Pautan luar
Official Web Page of the Moving Picture Experts Group (MPEG) a working group of ISO/IEC
MPEG Industry Forum Organization

Kodek audio
Kodek video
MPEG